น้องมีไข้ ไอ และหอบ พ่นยาแล้วและกินนาแล้ว แต่ตอนนี้ใต้ตาน้องบวม เกิดจากอะไรครับ
สวัสดีค่ะ อาการไข้ ไอ หอบ ดังกล่าวมา อาจจะเกิดจาก การมีหลอดลมหรือปอดอักเสบติดเชื้อในเด็กเล็ก ทางเดินหายใจส่วนบนอักเสบ แต่มักไม่ทำให้หอบเหนื่อย หลอดลมตีบแคบจากการมีหอบหืด แล้วมีการติดเชื้อกระตุ้นให้มีอาการมากขึ้นโดยหลังจากการรักษาด้วยการกินยาและพ่นยาภายใต้การดูแลของแพทย์นั้น อาการเหนื่อยควรจะค่อยๆดีขึ้นเรื่อยๆ ไข้ลง ส่วนอาการใต้ตาบวม อาจจะเกี่ยวหรือไม่เกี่ยวกับอาการไข้ ไอ หอบ หรือการใช้ยาก็ได้ อาจเกิดเช่นในภาวะที่เด็กมีภูมิแพ้ที่จมูกหรือตาร่วมด้วย เป็นต้นหากยังมีอาการตาบวม คันตา ตาแดงมาก หรือมีตุ่มหนองขึ้นใต้ตา ควรไปพบแพทย์เพื่อตรวจเพิ่มเติม เพราะอาจหมายถึงการติดเชื้อบริเวณผิวหนังหรือเยื่อบุตาได้